NAROD, NACIJA I NACIONALNA DRŽAVA

Riječ „narod" obuhvaća tri povezana područja društvenog života:

**1. Narod kao skup državljana (DEMOS)**

- Ovo se značenje odnosi na osobe koje svojom društvenom moći stvaraju državu. U antičkoj Grčkoj takav se skup nazivao demos, u starom Rimu Populus Romanus (lat. rimski narod), a u novom vijeku jednostavno - narod (njem. Volk, engl. people, tal.popolo, španj.pueblo). Narodom se u ovom smislu naziva stanovništvo neke države kao skup slobodnih i jednakopravnih državljana, bez obzira na društveni status, srodstvo, obrazovanje i vjeru. Narod = pravno - politička kategorija

**2. Narod kao PUK (plebs)**

- Ovo je značenje pojma „narod"povezan sa društvenom nejednakošću gdje, s jedne strane, u društvu razlikujemo vladare, gospodu, bogate i ugledne ljude, a s druge strane, imamo običan puk, radnike i seljake.

Narod = socio - politička kategorija

**3. Narod kao ETNOS**

- Narod kao jedinstvena cjelina tj. zajednica. To je zajednica zasnovana na zajedničloj kulturi i povijesti. Veže ih osjećaj pripadnosti jednoj zajednici, uzajamno prepoznavanje i priznavanje pojedinaca kao članova zajednice, te vjera u posebna prava i sudbinu zajednice.

Narod -> socio - psihološka osnova

NACIJA = politički narod (lat. nasci = biti rođen i natio = skupna pripadnost po mjestu rođenja).

Nastale su u vrijeme prelaska iz feudalnog (naturalnog) načina proizvodnje u kapitalistički način (robne) proizvodnje. Prvi se put pojam „nacija" pojavio u Francuskoj u 15. st. za vrijeme stogodišnjeg rata. Međutim, buđenje nacija i nacionalnih pokreta zbivao se u 19. st. U povijesti se razvojem tržišta, podjelom rada i pol. demokracijom nacija javlja kao cjelina koja obuhvaća najvažnije dijelove društvenosti u jednom narodu: gospodarske u nacionalno gospodarstvo, političke u naciju - državu i kulturne u nacionalnu kulturu.

**Nacija, stoga, čini jedinstvo i demosa i puka i etnosa!**

Razlika između naroda i nacije sastoji se u razlici obnašanja suvereniteta, jer je u početku narod značio nepovlašteni dio stanovništva, a danas znači državljane - nositelje suvereniteta.

- Narod i nacija - danas se, u politiloškoj i sociološkoj teoriji, često javljaju kao sinonimi, a u najnovije vrijeme vežu se uz pojam „nacionalne države" ( znači način organizacije društva u kojem postoji centralna državna vlast na određenom teritoriju, a stanovnici su državljani koji osjećaju pripadnost jednoj naciji).

**- Opće karakteristike:**

A) SUVERENITET - precizno određene granice unutar kojih se polaže pravo na vrhovnu vlast;

B) DRŽAVLJANSTVO - stanovnici su državljani s određenim pravima i obvezama te sviješću o tome da čine naciju;

C) NACIONALIZAM - skup simbola i vjerovanja o pripadnosti određenoj političkoj zajednici, pojavio se istodobno s nastankom nacionalnih država i znači odanost nekoj suverenoj političkoj zajednici.